**OŠ „ANTUN MATIJA RELJKOVIĆ“**

 **BEBRINA**

 **ZAPISNIK S 13. SJEDNICE ŠKOLSKOG ODBORA**

 **OD 28. SVIBNJA 2018. GODINE**

Mjesto: Zbornica škole

Početak rada: 17,00 sati

Prisutni članovi Školskog odbora: Mato Tominović, Goran Vračić, Natalija Lučić, Renata Poverk, Ivana Penić i Mijo Belegić

Odsutni članovi: Josip Ćosić- opravdano

Ostali prisutni:Marija Rosandić- ravnateljica

Sjednici predsjedava: Mato Tominović-predsjednik Školskog odbora

Zapisničar: Natalija Lučić

Predsjednik Školskog odbora konstatira da je prisutna većina članova te da Školski odbor može donositi pravovaljane odluke te predlaže

**DNEVNI RED:**

1. Usvajanje zapisnika sa 12. sjednice Školskog odbora od 10.svibnja 2018.g.
2. Donošenje Pravilnika o obradi i zaštiti osobnih podataka-izvjestitelj tajnik
3. Donošenje Pravilnika o video nazoru- izvjestitelj tajnik
4. Donošenje Odluke o prijenosu vlasništva Općini Bebrina-izvjestitelj tajnik
5. Različito

Dnevni red je jednoglasno usvojen.

**Ad 1)** Nema primjedbi na zapisnik s 12. sjednice Školskog odbora održane 10.svibnja 2018.g., te je isti jednoglasno usvojen.

**Ad 2)** Tajnik Škole Mato Tominović upoznao je članove školskog odbora o potrebi donošenja Pravilnika o obradi i zaštiti osobnih podataka temeljem Opće Uredbe o zaštiti podataka (EU) 2016/679 i Zakona o provedbi Opće uredbe o zaštiti osobnih podataka ( NN br. 42/18).

Nakon što su članovi upoznati sa sadržajem navedenog pravilnika Školski odbor jednoglasno je donio

 **ODLUKU: Donosi se Pravilnik o obradi i zaštiti osobnih podataka OŠ „Antun Matija Reljković“ Bebrina**

**Ad 3)** Tajnik Škole upoznao je Školski odbor sa potrebom donošenja Pravilnika o video nazoru. Nakon upoznavanja članova sa sadržajem istog Školski odbor jednoglasno je

donio:

**ODLUKU: Donosi se Pravilnik o video nazoru OŠ „Antun Matija Reljković“ Bebrina**

**Ad4)** Tajnik Škole izvijestio je Školski odbor da je temeljem našeg zaključka sa prošle sjednice Općina Bebrina dostavila Procjembeni elaborat zgrade (stare škole) i građevinskog zemljišta na k.č. 116, k.o. Bebrina, te da je procijenjena tržišna vrijednost 160.000,00 kuna. Kako je vrijednost nekretnine veća od 70.000,00 člankom 25. Statuta Škole za prijenos vlasništva potrebna je suglasnost osnivača.

Školski odbor jednoglasno donosi

**ODLUKU: Ovom odlukom prijenosi se vlasništvo nad nekretninama koje se nalaze na katastarskoj čestici 116, katastarske općine Bebrina, a koja se nalazi u vlasništvu OŠ „Antun Matija Reljković“ Bebrina u vlasništvo Općine Bebrina, bez naknade.Odluku o prijenosu vlasništva nekretnina Općini Bebrina, zajedno sa obrazloženjem dostavlja se osnivaču na suglasnost.**

 - **Odluka o prijenosu vlasništva nekretnina Općini Bebrina, sa obrazloženjem, sastavi je dio ovog Zapisnika**

**Ad5)** Ravnateljica predlaže da Škola uputi dopis stanaru koji živi u staroj školi, kojim bi ga se upoznalo sa prijenosom vlasništva predmetne zgrade ( stare škole) na Općinu Bebrina te potrebe izlaska iz iste. Školski odbor jednoglasno je podržao ovaj prijedlog.

Sjednica je zaključena u 17,45 sati

U Bebrini, 28.05.2018.g.

Zapisničar: Predsjednik Školskog odbora:

Natalija Lučić Mato Tominović

KLASA: 003-06/18-01/11

URBROJ: 2178/02-01/18-05